Décimo Xunio Bruto - Wikipedia

# Décimo Xunio Bruto

### Na Galipedia, a wikipedia en galego.

Décimo Xunio Bruto (Decimus Iunius Brutus en latín) foi un xeneral e político romano do século II a.C.

Bruto, cónsul do ano 138 a.C. dirixiu a campaña para estabilizar e castigar as tribos rebeldes do territorio ao norte do Teixo logo da morte de Viriato. Estableceu o seu cuartel nunha illa, identificada coa de Almourol, nas beiras do Teixo, e fortificou Olisippo (Lisboa). No seu avance cara o norte tivo que facer fronte a numerosos enfrontamentos coas poboacións locais. Fundou Valentia cos supervivintes do exército de Viriato. Estableceu unha posición fortificada en Viseu, e xa como procónsul do ano 137 a.C. cruzou o Douro e entrou no territorio dos callaeci ou galaicos, arredor da actual Porto, pero que deron nome a todos os pobos localizados máis ao norte, e chegou ao río Limia (Lethes), diante a negativa dos seus soldados de cruzalo polo temor a perder a memoria. Bruto cruzouno primeiro, e os seus soldados seguírono ao veren que chamaba por eles, e segundo Estrabón chegou ao río Miño.
O Senado romano concedeulle o título de Callaicus no 136 a.C

Traído desde "http://gl.wikipedia.org../../../d/%C3%A9/c/D%C3%A9cimo_Xunio_Bruto_944d.html"

Categoría: Imperio romano

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English
- Español
- Polski